
ประกาศสภาองค์การบริหารส่วนตำบลแม่เจ้าอยู่หัว

เรื่อง  ผลการประชุมสภาฯ สมัยประชุมสามัญ  สมัยที่๔  ครั้งที่ ๑ ประจำปี ๒๕๕๓
________________________________
ตามที่สภาองค์การบริหารส่วนตำบลแม่เจ้าอยู่หัว  ได้จัดให้มีการประชุมสภาฯ สมัยประชุมสามัญ สมัยที่ ๔  ครั้งที่ ๘ เมื่อวันที่ ๘ พฤศจิกายน ๒๕๕๓  ณ ห้องประชุมสภาองค์การบริหารส่วนตำบล                แม่เจ้าอยู่หัว เพื่อพิจารณาแก้ไขคำเปลี่ยนแปลงคำชี้แจงและโอนงบประมาณโครงการขยายเขตไฟฟ้าสาธารณะของหมู่ที่ ๗ และหมู่ที่ ๑๐  และคัดเลือกตัวแทนสมาชิกสภาเป็นคณะกรรมการพัฒนา อบต.ฯและคณะกรรมการติดตามประเมินผลแผนพัฒนาฯ นั้น


ดังนั้น  จึงอาศัยอำนาจตามข้อ ๓๓  วรรคสี่ แห่งระเบียบกระทรวงมหาดไทยว่าด้วย            การประชุมสภาท้องถิ่น  พ.ศ. ๒๕๔๗  ประกอบกับสภาองค์การบริหารส่วนตำบลแม่เจ้าอยู่หัว ได้มีมติรับรองรายงานการประชุมสภาสมัยประชุมสามัญ สมัยที่ ๔ ครั้งที่ ๑ ประจำปี ๒๕๕๓ และเพื่อเป็นการเผยแพร่ข้อมูลข่าวสารตามพระราชบัญญัติข้อมูลข่าวสารของทางราชการ  พ.ศ.๒๕๔๐  พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี  พ.ศ.๒๕๔๖ สภาองค์การบริหารส่วนตำบลแม่เจ้าอยู่หัว  จึงขอประกาศผลการประชุมสภาฯ ให้ประชาชนหรือผู้ที่สนใจทราบ  รายละเอียดปรากฏตามเอกสารแนบท้ายประกาศฉบับนี้   


จึงประกาศมาให้ทราบโดยทั่วกัน




ประกาศ  ณ  วันที่  ๒๔  เดือนพฤศจิกายน  พ.ศ.๒๕๕๓

                (นายภักดี  ม้าแก้ว)




                   ประธานสภาองค์การบริหารส่วนตำบลแม่เจ้าอยู่หัว

รายงานการประชุมสภาองค์การบริหารส่วนตำบลแม่เจ้าอยู่หัว
สมัยประชุมสามัญ  สมัยที่ ๔ ครั้งที่  ๑ / ๒๕๕๓
วันที่ ๘ พฤศจิกายน ๒๕๕๓  เวลา ๐๙.๐๐ น.
ณ ห้องประชุมสภาองค์การบริหารส่วนตำบลแม่เจ้าอยู่หัว

ผู้มาประชุม
	ที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	๑
	นายภักดี   ม้าแก้ว
	ประธานสภา ฯ
	ภักดี   ม้าแก้ว
	

	๒
	นายสนชัย   จงไกรจักร์
	รองประธานสภา ฯ 
	สนชัย   จงไกรจักร์
	

	๓
	นายถาวร   คำนวณ
	สมาชิกสภา ฯ หมู่ที่ ๑
	ถาวร   คำนวณ
	

	๔
	นายสาธิต   โสมจันทร์
	สมาชิกสภา ฯ หมู่ที่ ๒
	สาธิต   โสมจันทร์
	

	๕
	นายสนั่น   จงไกรจักร์
	สมาชิกสภา ฯ  หมู่ที่ ๒
	สนั่น   จงไกรจักร์
	

	๖
	นายเชวง   เขียวบม
	สมาชิกสภา ฯ  หมู่ที่ ๓
	เชวง   เขียวบม
	

	๗
	นายณรงค์   ถาวรนุวงศ์
	สมาชิกสภา ฯ  หมู่ที่ ๓
	ณรงค์   ถาวรนุวงศ์
	

	๘
	นายจรัญ   หนูทอง
	สมาชิกสภา ฯ  หมู่ที่ ๔
	จรัญ   หนูทอง
	

	๙
	นายบุญสาร   ไกรทิพย์
	สมาชิกสภา ฯ  หมู่ที่๔
	บุญสาร   ไกรทิพย์
	

	๑๐
	นายชัยยา   กลางบน
	สมาชิกสภา ฯ  หมู่ที่ ๕
	ชัยยา   กลางบน
	

	๑๑
	นายเจริญ  ทองเกลี้ยง
	สมาชิกสภา ฯ  หมู่ที่ ๖
	เจริญ ทองเกลี้ยง
	

	๑๒
	นายศรายุธ   สุขศรี
	สมาชิกสภา ฯ  หมู่ที่ ๖
	ศรายุธ   สุขศรี
	

	๑๓
	นายปรีชา   เดชสุทธิ์
	สมาชิกสภา ฯ  หมู่ที่ ๗
	ปรีชา   เดชสุทธิ์
	

	๑๔
	นายบัญชา   ชัยเรือง
	สมาชิกสภา ฯ  หมู่ที่ ๗
	บัญชา   ชัยเรือง
	

	๑๕
	นายธีรชัย   หนูทอง
	สมาชิกสภา ฯ  หมู่ที่ ๘
	ธีรชัย   หนูทอง
	

	      ๑๖  
	นายอดุลย์   หนูทอง
	สมาชิกสภา ฯ  หมู่ที่ ๘
	อดุลย์   หนูทอง
	

	      ๑๗
	นายสวัสดิ์   ชุมคง
	สมาชิกสภา ฯ  หมู่ที่ ๙
	สวัสดิ์   ชุมคง
	

	     ๑๘
	นายสมศักดิ์   สงสว่าง
	สมาชิกสภา ฯ  หมู่ที่ ๙
	สมศักดิ์   สงสว่าง
	

	    ๑๙
	นายอิ่น   มีแก้ว
	สมาชิกสภา ฯ  หมู่ที่ ๑๐
	อิ่น   มีแก้ว
	

	    ๒๐
	นางสายัณห์   ปิดชิด
	สมาชิกสภา ฯ  หมู่ที่ ๑๐
	สายัณห์   ปิดชิด
	


ผู้เข้าร่วมประชุม

	ที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	๑
	นายบำเพ็ญ   เจียะรัตน์
	นายก  อบต.
	บำเพ็ญ   เจียะรัตน์
	

	๒
	นายไชยวุฒิ   แก้วเนิน
	รองนายก อบต. 
	ไชยวุฒิ   แก้วเนิน
	


	๓
	นายภักดี   สุขเพ็ง
	เลขานุการนายก อบต.
	 ภักดี   สุขเพ็ง
	


เริ่มประชุมเวลา  ๐๙.๐๐  น.
	นายภักดี   ม้าแก้ว
ประธานสภาฯ
	- การประชุมวันนี้ เป็นการประชุมสมัยที่ ๔/๒๕๕๓ เมื่อสมาชิกพร้อม ผมขอเปิดการประชุม  แต่ว่าวันนี้ เลขานุการสภาคือ ปลัด อบต.ติดอบรมที่โรงแรม    ทวินโลตัส ตามระเบียบการประชุมข้อ ๑๙ ถ้าเลขาสภาไม่อยู่ในที่ประชุม       ให้สภาท้องถิ่นเลือกสมาชิกสภาคนใดคนหนึ่งเป็นผู้ปฏิบัติหน้าที่เลขานุการสภาชั่วคราว และให้นำวิธีเลือกตามข้อ ๑๓ มาบังคับใช้โดยอนุโลม โดยให้สมาชิกเสนอชื่อที่เห็นว่าเหมาะสมและมีสมาชิกรับรอง ไม่น้อยกว่า ๒ ท่าน  นะครับ   ขอเชิญสมาชิกเสนอได้เลยครับ

	นายถาวร  คำนวณ
สมาชิกสภาฯ อบต.หมู่ที่ ๑
	- เสนอนายอิ่น  มีแก้ว ส.อบต.หมู่ ๑๐
ผู้รับรอง ๑.นายสวัสดิ์   ชุมคง ส.อบต. หมู่ที่ ๙
          ๒.นายบุญสาร   ไกรทิพย์ ส.อบต. หมู่ที่ ๔

	นายภักดี   ม้าแก้ว
ประธานสภาฯ
	- มีท่านใดจะเสนอเพิ่มเติมหรือไม่ ถ้าไม่มีก็ขอเชิญนายอิ่น  มีแก้ว ทำหน้าที่เลขานุการสภาชั่วคราว ขอเชิญ 
- ต่อไปผมจะเข้าระการประชุม

	ระเบียบวาระที่ ๑
	- เรื่องที่ประธานแจ้งให้ที่ประชุมทราบ
๑.๑ รายงานการติดตามและประเมินผล แผนพัฒนา อบต.ประจำปี ๒๕๕๓ 
๑.๒ หนังสือจังหวัด เรื่องการดำเนินงานและบริหารจัดการระบบการแพทย์ฉุกเฉิน ขององค์กรปกครองส่วนท้องถิ่น ที่ นศ๐๐๓๗.๓/ว๓๒๖๒ ลงวันที่ ๓๐ กันยายน ๒๕๕๓ 
๑.๓ หนังสืออำเภอ ที่ นศ ๐๐๓๗.๕/ว ๓๔๔๒ ลงวันที่ ๑๕ ตุลาคม ๒๕๕๓ เรื่องซักซ้อมความเข้าใจเกี่ยวกับการใช้จ่ายเงินสะสมขององค์กรปกครองส่วนท้องถิ่น
๑.๔ หนังสืออำเภอที่ นศ ๐๐๓๗/ว ๒๒๓๐ ลงวันที่ ๖ ตุลาคม ๒๕๕๓        เรื่อง ระเบียบกระทรวงมหาดไทยว่าด้วย การดูแลและรักษาคุ้มครองป้องกันที่ดินสาธารณะสมบัติของแผ่นดิน สำหรับพลเมืองใช้ร่วมกัน พ.ศ. ๒๕๕๓
๑.๕ หนังสือจังหวัด ที่ นศ ๐๐๓๔/ ว ๓๕๐๓ ลงวันที่ ๒๑ ตุลาคม ๒๕๕๓ เรื่องระเบียบกระทรวงมหาดไทยว่าด้วยกิจการอาสาสมัครป้องกันภัยฝ่ายพลเรือน พ.ศ. ๒๕๕๓

	ระเบียบวาระที่ ๒
	- เรื่องรับรองรายงานการประชุมครั้งที่แล้ว สมาชิกท่านใดจะแก้ไขหรือเปลี่ยนแปลงอะไรก็ขอเชิญ ถ้าไม่มีผมจะขอมตินะครับ

	นายภักดี   ม้าแก้ว
ประธานสภาฯ
	- สมาชิกท่านใดเห็นว่ารายงานการประชุมครั้งที่แล้ว จำนวน ๓ ครั้ง ถูกต้อง กรุณายกมือด้วยครับ

	มติที่ประชุม
	- รับรอง ๑๖ เสียง

	ระเบียบวาระที่ ๓
	- เรื่องเสนอเพื่อพิจารณาและขอมติเห็นชอบ
๓.๑ เรื่องการกำหนดสมัยประชุมสามัญประจำปี พ.ศ. ๒๕๕๔

	นายภักดี   ม้าแก้ว
ประธานสภา ฯ
	- คือว่าตามการกำหนดสมัยประชุมต้องให้สมาชิกเสนอ เพราะครั้งนี้เป็นการประชุมสมัยประชุมครั้งสุดท้ายของปี ๒๕๕๓ เราจึงต้องกำหนดสมัยประชุมประจำปี ๒๕๕๔ จะให้มีกี่สมัยแต่อย่างน้อยให้มี ๒ สมัยแต่ไม่เกิน ๔ สมัย      นะครับ ขอเชิญสมาชิกเสนอครับ

	นายสวัสดิ์   ชุมคง 
สมาชิกสภา อบต.หมู่ที่ ๙
	- เสนอให้มี ๔ สมัย 
ผู้รับรอง 
๑. นายปรีชา  เดชสุทธิ์ ส.อบต.หมู่ที่ ๗ 
๒. นายเชวง  เขียวบม  ส.อบต.หมู่ที่ ๓

	นายภักดี   ม้าแก้ว
ประธานสภาฯ
	- มีสมาชิกท่านอื่นเสนออีกหรือไม่ ถ้ามีก็ขอเชิญครับ เมื่อไม่มีสมาชิกท่านอื่นเสนอ  ก็ถือว่าที่ประชุมมีมติเห็นชอบให้มีสมัยประชุมสามัญประจำปี ๒๕๕๔         มี ๔ สมัยนะครับ และก็ให้กำหนดว่าประชุมวันที่เท่าไหร่ของเดือน และมีเดือนไหนบ้าง ขอเชิญครับ

	นายปรีชา   เดชสุทธิ์
ส.อบต.หมู่ที่ ๗
	- เสนอตั้งแต่วันที่ ๑ – ๑๕ ของเดือน
- สมัยที่  ๑ เดือนกุมภาพันธ์
- สมัยที่ ๒ เดือนมิถุนายน 
- สมัยที่ ๓ เดือนสิงหาคม 
- สมัยที่ ๔ เดือนพฤศจิกายน
ผู้รับรอง 
- นายบุญสาร  ไกรทิพย์ ส.อบต.หมู่ที่ ๔
- นายจรัญ  หนูทอง  ส.อบต.หมู่ที่ ๔

	นายภักดี   ม้าแก้ว
ประธานสภาฯ
	- มีสมาชิกท่านใดจะเสนอเป็นอย่างอื่นหรือไม่ครับ เมื่อไม่มีก็ถือว่าสภามีมติเห็นชอบ ให้กำหนดสมัยประชุมสามัญประจำปี พ.ศ. ๒๕๕๔มี ๔ สมัย คือครั้งที่ ๑ เดือนกุมภาพันธ์ ครั้งที่ ๒ เดือนมิถุนายน ครั้งที่ ๓ เดือนสิงหาคม ครั้งที่ ๔ เดือน พฤศจิกายน เริ่มสมัยประชุมวันที่ ๑-๑๕ ของเดือน ต่อไปผมจะเข้าในวาระที่ ๓.๒

	
	๓.๒ เรื่องการแก้ไขคำเปลี่ยนแปลงคำชี้แจงและโอนเงินประมาณโครงการขยายเขตไฟฟ้าสาธารณะของหมู่ที่ ๗ และหมู่ที่ ๑๐ ที่ตั้งอยู่ในประเภทที่ดินและสิ่งก่อสร้างของส่วนโยธา ไปตั้งอยู่ในหมวดเงินอุดหนุน(ตามหนังสือ มท ที่ ๐๘๐๘๒/ ว๒๙๑๖ลงวันที่ ๒๗ กันยายน ๒๕๕๓ เรื่องแนวทางการตั้งงบประมาณรายจ่ายหมวดเงินอุดหนุนเพิ่มเติม

	นายภักดี   ม้าแก้ว
ประธานสภา ฯ
	- ผมขอเชิญท่านนายกฯ ชี้แจงครับ

	นายบำเพ็ญ   เจียะรัตน์
นายก อบต.
	- ในวาระที่ ๓.๒ เรื่องการแก้ไขคำเปลี่ยนแปลงคำชี้แจงและโอนงบประมาณ เรื่องโครงการขยายเขตไฟฟ้าและติดตั้งอุปกรณ์ไฟฟ้าของหมู่ที่ ๗ และหมู่ที่ ๑๐ และตามหนังสือสั่งการมาที่ของเดิมเราตั้งผิดหมวดไว้ โดยการโอนจากหมวดที่ดินและสิ่งก่อสร้างการขยายเขตไฟฟ้าและติดตั้งอุปกรณ์ไฟฟ้าหมู่ที่๗        และหมู่ที่ ๑๐ และโอนไปในหมวดอุดหนุนส่วนราชการอื่นๆ รายการอุดหนุนการไฟฟ้าและติดตั้งอุปกรณ์ไฟฟ้าของหมู่ที่ ๗ และหมู่ที่ ๑๐ ตามหนังสือสั่งการที่เลขาฯได้แจ้งให้สมาชิก อบต.แล้ว ขอให้ท่านประธานดำเนินการต่อไปครับ

	นายภักดี   ม้าแก้ว
ประธานสภา ฯ
	- เป็นการโอนงบประมาณในการติดตั้งไฟฟ้าสาธารณะหมู่ที่ ๗และหมู่ที่ ๑๐ ตามหนังสือสั่งการของกระทรวงมหาดไทยนะครับ


	นายบำเพ็ญ   เจียะรัตน์
นายก อบต.
	- ผมขอเพิ่มเติมในข้อบัญญัติอยู่ในหมวดค่าครุภัณฑ์ที่ดินและสิ่งก่อสร้างอยู่ในส่วนโยธาในงบประมาณปี ๒๕๕๔มาเป็นโอนงบประมาณมาอยู่ในหมวดอุดหนุนส่วนราชการอื่นในสำนักงานปลัด ตามระเบียบกระทรวงมหาดไทย

	นายภักดี   ม้าแก้ว
ประธานสภา ฯ
	- สมาชิกท่านใดสงสัยอะไรขอเชิญครับ ที่เกี่ยวกับการโอนงบประมาณไฟฟ้าของหมู่ที่ ๗ และหมู่ที่๑๐ เมื่อไม่มีผมจะขอมตินะครับ สมาชิกท่านใดเห็นชอบให้โอนงบประมาณการติดตั้งไฟฟ้าและอุปกรณ์ของหมู่ที่ ๗และหมู่ที่ ๑๐ จากหมวดรายจ่ายค่าที่ดินและสิ่งก่อสร้างในส่วนของโยธา ไปตั้งจ่ายในหมวดเงินอุดหนุนส่วนราชการอื่น ตามหนังสือสั่งการของกระทรวงมหาดไทยในสำนักงานปลัด เป็นเงิน ๒๕๐,๐๐๐ บาท กรุณายกมือครับ

	มติที่ประชุม
	- เห็นชอบ ๑๖ เสียง
- งดออกเสียง  ๒  เสียง ( อยู่ในที่ประชุม ๑๘ คน)

	นายภักดี   ม้าแก้ว
ประธานสภา ฯ
	- ต่อไปผมจะเข้าในวาระที่ ๓.๓

	
	๓.๓ เรื่องคัดเลือกตัวแทนสมาชิกสภาเป็นคณะกรรมการพัฒนา อบต.ฯ       และคณะกรรมการติดตามประเมินผลแผนพัฒนาฯ

	นายภักดี   ม้าแก้ว
ประธานสภาฯ
	- ในวาระที่ ๓.๓ ผมขอเชิญเจ้าหน้าที่วิเคราะห์นโยบายและแผนเป็นผู้ชี้แจง   ขอเชิญครับ

	นางสาวสุจิตรา   ศรีแก้ว
จนท.วิเคราะห์ฯ
	- ตามระเบียบกระทรวงมหาดไทยว่าด้วยการจัดทำและประสานแผนพัฒนาขององค์กรปกครองส่วนท้องถิ่น พ.ศ. ๒๕๔๘ กำหนดให้มีองค์กรทีเกี่ยวกับการจัดทำแผน มี ๓ คณะคือ
๑. คณะกรรมการพัฒนาแผน อบต.ประกอบด้วยกรรมการ ๑๗ ท่าน
๒. คณะกรรมการสนับสนุนการจัดทำแผนพัฒนา อบต. ประกอบด้วยกรรมการ ๗ ท่าน
๓. คณะกรรมการติดตาม และประเมินแผนพัฒนา อบต.ประกอบด้วยคณะกรรมการ ๑๑ ท่าน (ตามเอกสารที่ได้แจกให้)และคณะกรรมการที่มาจากสมาชิกสมาชิกอบต.อยู่ในวาระครั้งละ ๒ ปี แล้วจะมีการคัดเลือกใหม่ค่ะ

	นายภักดี   ม้าแก้ว
ประธานสภาฯ
	- เมื่อเจ้าหน้าที่วิเคราะห์ฯ ชี้แจงแล้ว ผมก็จะให้ดำเนินการคัดเลือกไปทีละคณะนะครับ คณะกรรมการจัดทำแผนที่ต้องเลือกตัวแทน ส.อบต.จำนวน ๓ ท่าน   ขอเชิญท่านสมาชิกเสนอครับ  ขอเชิญครับ

	นายชัยยา   กลางบน
สมาชิกสภา อบต.หมู่ที่ ๕
นายปรีชา  เดชสุทธิ์
สมาชิกสภา อบต.หมู่ที่ ๗
	- เสนอ นายปรีชา  เดชสุทธิ์ ส.อบต.หมู่ที่ ๗
ผู้รับรอง ๑. นายสวัสดิ์  ชุมคง ส.อบต.หมู่ที่ ๙
          ๒. นายณรงค์  ถาวรนุวงศ์ ส.อบต.หมู่ที่ ๓
- เสนอนายสวัสดิ์   ชุมคง ส.อบต.หมู่ที่ ๙ 
ผู้รับรอง ๑. นายชัยยา   กลางบน  ส.อบต.หมู่ที่ ๕
          ๒. นายถาวร   คำนวณ  ส.อบต.หมู่ที่ ๑

	นายสวัสดิ์   ชุมคง
สมาชิกสภา อบต.หมู่ที่ ๙
	- เสนอนายชัยยา   กลางบน  ส.อบต.หมู่ที่ ๕
ผู้รับรอง ๑. นายถาวร  คำนวณ  ส.อบต.หมู่ที่ ๑
          ๒. นางสายัณห์   ปิดชิด ส.อบต.หมู่ที่ ๑๐

	นายภักดี   ม้าแก้ว
ประธานสภาฯ
	- มีสมาชิกท่านใดจะเสนอผู้อื่นอีกหรือไม่ ถ้ามีก็เชิญครับ เมื่อไม่มีผู้เสนอชื่อเพิ่ม ก็สรุปว่าคณะกรรมการพัฒนาจัดทำแผน อบต.ที่เป็นตัวแทนของสมาชิก          มี ๑. นายปรีชา  เดชสุทธิ์ , ๒. นายสวัสดิ์  ชุมคง , ๓. นายชัยยา  กลางบน ครับ

	นายภักดี   ม้าแก้ว
ประธานสภาฯ
	- ต่อไปเป็นการเสนอชื่อสมาชิกเพื่อเป็นคณะกรรมการติดตามและประเมินผล ตัวแทน ส.อบต. ๓ ท่าน ขอเชิญสมาชิกเสนอ ขอเชิญครับ

	นายถาวร   คำนวณ  
สมาชิกสภา อบต.หมู่ที่ ๑
	- เสนอ นางสายัณห์  ปิดชิด ส.อบต.หมู่ที่ ๑๐ 
ผู้รับรอง ๑. นายปรีชา  เดชสุทธิ์  ส.อบต.หมู่ที่ ๗
          ๒. นายเชวง   เขียวบม ส.อบต.หมู่ที่ ๓

	นายเชวง   เขียวบม 
สมาชิกสภา อบต.หมู่ที่ ๓
	- เสนอนายถาวร  คำนวณ  ส.อบต.หมู่ที่ ๑
ผู้รับรอง ๑. นายเจริญ  ทองเกลี้ยง ส.อบต.หมู่ที่ ๖
          ๒. นายจรัญ   หนูทอง  ส.อบต.หมู่ที่ ๔ 

	นายปรีชา  เดชสุทธิ์
สมาชิกสภา อบต.หมู่ที่ ๗
	- เสนอ นายอิ่น  มีแก้ว ส.อบต.หมู่ที่ ๑๐
ผู้รับรอง ๑. นายสวัสดิ์   ชุมคง ส.อบต.หมู่ที่ ๙
          ๒. นายถาวร  คำนวณ  ส.อบต.หมู่ที่ ๑

	นายภักดี   ม้าแก้ว
ประธานสภาฯ
	- เมื่อไม่มีผู้เสนอสรุปว่าคณะติดตามและประเมินแผนพัฒนา อบต.ที่มาจากตัวแทน สมาชิกสภา อบต.มี ๑. นางสายัณห์   ปิดชิด  ๒. นายถาวร  คำนวณ   ๓.นายอิ่น  มีแก้ว

	นายภักดี   ม้าแก้ว
ประธานสภา ฯ
	- ครับ การพิจารณาในวาระที่ ๓ ทั้งหมดมี ๓ เรื่อง ก็ได้ผ่านการพิจารณาของสภาฯ ต่อไปผมจะเข้าวาระที่ ๔ เรื่องอื่นๆ

	ระเบียบวาระที่ ๔
	- เรื่องอื่นๆ

	นายภักดี   ม้าแก้ว
ประธานสภาฯ
	- ในวาระที่ ๔ เรื่องอื่นๆ ขอเชิญสมาชิกหรือบริหารมีเรื่องอะไรชี้แจงก็ขอเชิญครับ

	นายบำเพ็ญ   เจียะรัตน์
นายก อบต.
	- ในวาระที่ ๔ ผมก็เสนอเรื่องงานลอยกระทง เพราะอบต.แม่เจ้าอยู่หัวก็จัดกันมาทุกๆปีที่วัดแม่เจ้าอยู่หัว แต่ในปีนี้ก็ได้พูดคุยกับสมาชิกส่วนใหญ่ว่าจะจัดกันที่ อบต. เหตุที่จัดที่ อบต.ท่านสมาชิกก็เห็นแล้วว่าการก่อสร้างศูนย์เด็กเล็ก         ก็ดำเนินการเสร็จแล้วและเด็กก็ได้เข้ามาเรียนในศูนย์แล้ว แต่ก็ไม่เป็นทางการ และได้คุยกันว่า เราจะมาจัดงานลอยกระทง เปิดศูนย์เด็กเล็ก และศูนย์ อปพร.พร้อมกัน ทั้งนี้ทั้งนั้นเพื่อประหยัดงบประมาณ ในภาคกลางวัน  ก็ทำพิธีเปิด  ศูนย์เด็กเล็กและศูนย์ อปพร.ทำพิธีพระช่วงเช้า แต่ในช่วงกลางคืนจะมีการแสดงของศูนย์เด็กเล็กทั้ง๒ศูนย์ และมีการประกวดกระทง   ๒ ประเภทคือ ประเภทสวยงาม และประเภทความคิดสร้างสรรค์และจะตัดประกวดนางนพมาศออกไปในปีนี้ และในการเปิดศูนย์เด็กเล็ก ผมได้ประชุมกับผู้ปกครองของเด็กแล้ว่าขอให้ยกปิ่นโตคนละสาย และสมาชิกของเราก็สมควรเอามาคนละสายด้วยนะครับ และเราจะเริ่มพิธีเวลา ๐๙.๐๐ น เป็นต้นไป และในช่วงกลางคืน ผมอยากให้สมาชิกนำกระทงมาประกวดและลอยกระทงด้วยกันนะครับ ในรายละเอียด   ตรงนี้ใครสงสัย ขอเชิญครับ

	นายจรัญ  หนูทอง
สมาชิกสภา อบต.หมู่ที่ ๔
	- เมื่อเราจะเปิดศูนย์เด็กเล็กแต่ว่ายังไม่มีเสาธงชาติ ผมคิดว่าน่าจะสร้างเสาธงชาติก่อนที่จะเปิดนะครับ

	นายบำเพ็ญ  เจียะรัตน์
นายก อบต.
	- ตามที่สมาชิกทักท้วงเรื่องเสาธง ครับตรงนั้นเราก็ยังไม่มีงบประมาณ รวมทั้งการปรับภูมิทัศน์รอบบริเวณศูนย์ฯเราก็ไม่มีงบประมาณ ซึ่งก็มีหลายอย่างเช่น รั้วที่เกี่ยวกับความปลอดภัย ส่วนเรื่องเสาธงคิดว่าจะเอาเสาธงที่ใช้ที่สนามกีฬามาใช้ชั่วคราวก่อน และเมื่อมีงบประมาณก็จะได้ดำเนินการ ครับท่านอื่นครับ

	นายศรายุธ   สุขศรี
สมาชิกสภา อบต.หมู่ที่ ๖
	- ในการประชุมผู้ปกครองของศูนย์เด็กเล็ก ตามที่ผู้ปกครองบอกว่าการมาอยู่ที่ศูนย์ฯ ไม่มีค่าใช้จ่ายใดๆ แต่จริงๆแล้วมีค่าชุดนักเรียน และชุดวอร์ม ผมขอฝากท่านนายกฯด้วย เพราะว่าการเรียนฟรี ผู้ปกครองเขาเข้าใจว่าต้องมีค่าชุดนักเรียนด้วยนะครับ เพราะขนาดโรงเรียนประถม เขาก็มีค่าชุดเด็กนักเรียน และไม่ทราบว่าชุดของนักเรียนจะเป็นแบบไหน ลักษณะไหน ถ้าเปลี่ยนก็น่าจะมีโลโก้ของ อบต. และสิ่งที่จะเป็นต้องทำคือรั้ว คือไม่ต้องเป็นรั้วถาวรเป็นรั้วไม้ก่อนก็ได้ เพราะท่านนายก ฯ บอกว่ายังไม่มีงบประมาณ เพราะถ้าเด็กเกิดตกลงไปก็จะเกิดความเสียหายต่อ อบต. นะครับ และผมขอฝากเรื่องพัดลมในศูนย์เด็กเล็กด้วยนะครับ เพราะผ้าม่านก็ไม่มี ผมคิดว่าน่าจะติดพัดลมที่ติดตั้งเพดานเพื่อความปลอดภัยของเด็กนะครับ และอีกเรื่องคือทางเข้าโรงเรียน เป็นหลุมบ่อ   น่าลงหินคลุก เพราะผู้ปกครองเขามารับ-ส่งนักเรียน เขาบอกว่าถนนไม่มีเลย   ผมขอฝากท่านนายกฯไว้ตรงนี้ด้วยนะครับ และไม่ทราบว่าตอนนี้มีเด็กนักเรียนจำนวนเท่าไร และโรงเรียนของเราสามารถรับเด็กได้กี่คน เพราะมีผู้ปกครองเขาถามมาและจะนำเด็กมาเรียนด้วย ผมขอฝากนายกฯ ๒-๓ เรื่องนะครับ

	นายบำเพ็ญ   เจียะรัตน์
นายก อบต.
	- เรื่องเกี่ยวกับเสื้อผ้าทางโรงเรียนก็กำหนด สีเขียว-ขาว เกี่ยวกับค่าซื้อผ้าเรา    ก็ไม่ได้ตั้งงบประมาณไว้ และไม่ทราบว่าจะขัดกับระเบียบของกรมหรือไม่      และเกี่ยวกับผู้ปกครองก็ได้คุยกันเรื่องรถรับส่ง อบต.ไม่มีงบประมาณ และคุยกันแล้วว่าผู้ปกครองจะช่วยได้วันละเท่าไร เขาก็บอกว่าเขาช่วยได้วันละ ๑๐ บาท และถ้าผู้ปกครองต้องการรถรับ-ส่งก็ให้ลงทะเบียน รู้สึกว่าได้ลงชื่อไว้ประมาณ ๑๓ คน เรื่องพัดลม อบต.ก็ได้แก้ไขไปพลางๆก่อน เมื่อมีงบแล้วจะได้ดำเนินการ และการเปิดรับเด็กตามแบบนั้นระบุว่าบรรจุเด็กได้ ๑๐๐ คนแต่จะเน้นเด็ก     ในพื้นที่ แต่ถ้าเด็กอยู่เดิมมาแล้วก็ให้อยู่ต่อ และให้สมาชิกช่วยบอกชาวบ้าน     ถ้าจะให้เด็กมาเรียนก็ให้รีบมา เพราะผมคิดว่า๑๐๐ คนน่าจะครบ


	นายเชวง   เขียวบม
สมาชิกสภา อบต.หมู่ที่ ๓
	- ขอแจ้งไฟฟ้าสาธารณะ หน้าวัดแม่เจ้าอยู่หัว เสีย ๕ ดวง ยังไม่ได้แก้ไข ขอให้ อบต.จัดการดำเนินการด้วย

	นายอดุลย์   หนูทอง
สมาชิกสภา อบต.หมู่ที่ ๘
	- ถนนสายวังราษฎร์ หนองหอย วังใหญ่ มีการทำคูระบายน้ำ ทำให้ถนนเสียหายและไม่มีทางเข้า ให้ อบต.ประสานผู้ก่อสร้างแก้ไขปัญหาให้ชาวบ้านด้วย

	นายสาธิต   โสมจันทร์
สมาชิกสภา อบต.หมู่ที่ ๒
	- ขอขอบคุณท่าน นายกฯเรื่องถนน คสล. สายโรงเรียนบ้านบางด้วน และขณะนี้ไฟฟ้าสาธารณะก็เสียหายหลายจุด และสายบางงูน้ำท่วม ชาวบ้านลำบากมาก

	นายภักดี   ม้าแก้ว
ประธานสภาฯ
	- เมื่อสมาชิกได้ประชุมและหารือกันพอสมควรแล้ว ผมขอปิดประชุมครับ ขอขอบคุณสมาชิกทุกท่านที่เข้าร่วมประชุม



 (ลงชื่อ)      .................................                            (ลงชื่อ)     ………………………….    ผู้บันทึกรายงานการประชุม
        (นายภักดี    ม้าแก้ว)      



     (นายอิ่น   มีแก้ว
ประธานสภา อบต.แม่เจ้าอยู่หัว


  เลขานุการสภา อบต.แม่เจ้าอยู่หัวชั่วคราว







